אליעזר יצחק הרבבסקי

אליעזר יצחק הכהן הֶרְבַבְסְקִי (גרבבסקי) (כ"ב באדר ה'תרי"ט, פברואר 1859) – 19 בנובמבר 1947, ו' בכסלו ה'תש"ח) רוקח במקצועו שהיה מכונה גם "פלדשר". עסק ברוקחות עוד טרם עלייתו ארצה ובהמשך עם עלייתו ארצה, כרוקח הראשון במושבה רחובות. כמו כן היה חבר מועצה במועצת העיר הראשונה של רחובות.

 ביוגרפיה 
אליעזר יצחק הכהן הרבבסקי נולד בוולוז'ין שבליטא. לאברהם שבתי ומאשה רחל (לבית וויסבורד) גערבאווסקי. היה חבר בוועד של אגודת חובבי ציון בעיר פינסק, יחד עם אהרן אייזנברג לימים ממקימי המושבה רחובות. עוד בתקופת מגוריו בפינסק, השתלם במקצוע הרוקחות, ואף שימש כרוקח בעיר.

 עלייתו ארצה ועבודותיו 
לבקשת אהרן אייזנברג, שהיה דמות מרכזית בקהילת יהודי פינסק, הרבבסקי הוזמן להיות רוקח בבית המרקחת שבראשון לציון, ובעקבות כך הזוג הרבבסקי עלו לארץ בשנת ה'תר"ן (1890) ב.

כעבור שנתיים הוזמן על ידי שמעון רוקח מייסד בית החולים היהודי "שער ציון" ביפו, לעבוד שם כחובש ורוקח. הרבבסקי הצטרף לבני ברית והיה ל'אח' בלשכת בני ברית 'שער ציון' ביפו. (המילה 'אח' היא התואר אותו נשאו חברי בני ברית עד לשנת 2010).

בשנת תרנ"א נבחר כחבר בלשכת "שער ציון" של ארגון "בני ברית", והיה ממייסדי ספריית "שער ציון", כיום "ספריית שער ציון - בית אריאלה" בתל אביב.

לפני שעבר לרחובות, עבד כרוקח בשכונת בית וגן בירושלים. ובתפקידו זה חתם על כרוזים שפורסמו על ידי רבני ירושלים, במסגרת מלחמתם נגד מוסדות רפואה מסיונרים.

לאחר הקמת המושבה רחובות, עבר אליעזר יצחק הרבבסקי למושבה ושימש בה כרוקח הראשון. משנת 1892 ועד 1910 מילא גם תפקיד של רופא במושבה. ולמרות שלא נשא בתואר דוקטור, באותן שנים לא היה במושבה רופא קבוע, והרוקח שימש כ'רופא' המושבה, ואף ייסד מעין 'בית חולים' לפועלים במושבה. הרבבסקי עבד במושבה עד לשנת 1912.

הרבבסקי עסק בעניינים ציבוריים במושבה, והיה חבר במועצה המקומית הראשונה, וכן ב"מועצה הארצית למלחמה בחינוך הזר" שנתמכה על ידי הרב אברהם יצחק הכהן קוק, ובשנת ה'תרצ"ד אף חתם על 'קול קורא' מטעמה, כנציג העיר רחובות. היה ממייסדי תלמוד תורה תחכמוני במושבה רחובות. וחבר ועד בית הספר.

אליעזר יצחק הכהן הרבבסקי נפטר ברחובות ב- ו' בכסלו ה'תש"ח (19 בנובמבר 1947) ונקבר בבית הקברות שבעיר.

 משפחתו 
בכסלו ה'תר"ם (1879) נישא לחסיה (חשקה) בת קלמן גינצבורג, ילידת פינסק. נפטרה בערב ראש חודש כסלו ה'תרצ"ח. להם היו שלשה ילדים, חיה ליבע (נישאה ליצחק דוד מן), מרדכי וחיים עשבי.

שני התרשימים הבאים מביאים עצי משפחה (מצומצמים):
ממוזער|עץ משפחה - משפחת הרבבסקי
 העץ הראשון מתאר את משפחתו הקרובה של הרבבסקי. ביתו חיה ליבע נשאה ליצחק דוד מן, בנם פרופסור קלמן יעקב מן היה מאושיות עולם הרפואה בארץ.
ממוזער|עץ משפחה - משפחת פולק-גינזבורג
 העץ השני מתאר את משפחת אחותו - פסיה פולק שעלתה ארצה עם ביתה הצעירה ריינה, (לימים פודביילסקי) בשנת 1906 למושבה פתח תקווה, שם היא פתחה בית אוכל (מסעדה) ליד השוק (לימים רח' גוטמן). ובסמוך לכך הצטרפה אליהן הבת הגדולה, חיה-ליבע, שעלתה ארצה כבר בשנת 1904 אך התגוררה עד אז בביתו של דודה אליעזר יצחק הכהן הרבבסקי. בשנת 1908 נישאה חיה ליבע ליצחק צבי, בנו של שמואל יוסף גינזבורג מוותיקי פתח תקווה.

 הנצחה 
כמה שנים אחרי מותו, עיריית רחובות הנציחה את שמו, בשם הסמטה המחברת בין רחוב 'יעב"ץ' לרחוב 'אחד העם' ברחובות, כ- "סימטת הרבבסקי" החובש הראשון ברחובות.

 קישורים חיצוניים 
 אליעזר הרבבסקי (גערבאווסקי) – הרוקח הראשון 1859–1947 באתר הארכיון לתולדות רחובות

 הערות שוליים 

קטגוריה:אנשי העלייה הראשונה
קטגוריה:ישראלים ילידי ליטא
קטגוריה:חברי מועצת העיר רחובות
קטגוריה:אישים הקבורים ברחובות
קטגוריה:ארץ-ישראלים שנולדו ב-1859
קטגוריה:ארץ-ישראלים שנפטרו ב-1947
קטגוריה:רוקחים ביישוב
קטגוריה:רוקחים יהודים